গ্রিক পুরাণ
ঐতিহাসিক হেরোডোটাস ও ডিওডোরাস সিকিউলাস এবং ভূগোলবিদ পসানিয়াস ও স্ট্র্যাবো গ্রিক বিশ্ব পরিভ্রমণ করে তাঁদের শোনা অসংখ্য স্থানীয় পুরাকথা লিপিবদ্ধ করেন। এগুলির অনেকগুলিই অল্পজ্ঞাত পাঠান্তর। বিশেষত হেরোডোটাস বিভিন্ন প্রথাসমূহের উৎস সন্ধান করেন এবং প্রাচ্য ও গ্রিসের ঐতিহাসিক ও পৌরাণিক মূলের পার্থক্যটি আবিষ্কার করেন।
অ্যান্টিনোয়াস
অধুনা তুরস্কের অন্তর্গত বিথিনিয়ার রোমান প্রদেশে এক গ্রিক পরিবারে অ্যান্টিনোয়াসের জন্ম হয়েছিল। কথিত আছে, ১২৪ খ্রিস্টাব্দে রোমান সম্রাট হেডিয়ান বিথিনিয়ার মধ্য দিয়ে যাওয়ার সময় অ্যান্টিনোয়াস তাঁর ভ্রমণসঙ্গী হন। অনতিবিলম্বেই তিনি সম্রাটের প্রিয়পাত্র হয়ে ওঠেন এবং একাধিক অভিযানে তাঁকে সঙ্গ দেন। অপর এক মতে, হেড্রিয়ান সারা সাম্রাজ্যে সুদর্শন যুবকের সন্ধান করছিলেন। এই সন্ধানপর্বে তিনি অ্যান্টিনোয়াসকে নির্বাচন করেন। কেউ কেউ বলেন, দুজনের মধ্যে প্রণয়সম্পর্ক বিদ্যমান ছিল। তবে এই কথার সত্যতা নিয়ে মতান্তর রয়েছে।